ప్రకాష్ జర్వాల్

ప్రకాష్ జర్వాల్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు డియోలీ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

రాజకీయ జీవితం
ప్రకాష్ జర్వాల్ ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 ఢిల్లీ శాసనసభ ఎన్నికలలో డియోలీ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి గగన్ రాణాపై 17,108 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన  2015 శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరవింద్ కుమార్‌పై 63,937 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ప్రకాష్ జర్వాల్ 2020 ఢిల్లీ శాసనసభ ఎన్నికలలో డియోలీ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అరవింద్ కుమార్‌పై 40,173 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.
వివాదం
ఏప్రిల్ 2020లో 52 ఏళ్ల వైద్యుడు రాజేందర్ సింగ్ ఆత్మహత్య చేసుకుని మరణించాడు. తన నీటి సరఫరా వ్యాపారం విషయంలో ఎమ్మెల్యే ప్రకాష్ జర్వాల్, అతని సహాయకుడు తనను 'వేధించారని' ఆరోపిస్తూ సూసైడ్ నోట్ రాసి మరణించాడు. ఈ కేసులో డాక్టర్ రాజేందర్ సింగ్‌ను చంపుతానని బెదిరించడం ఆత్మహత్యకు ప్రేరేపించినందుకుగాను రౌస్ అవెన్యూ కోర్టు ఆయనను 2024 ఫిబ్రవరి 28న దోషిగా నిర్ధారించింది.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2013 ఢిల్లీ శాసనసభ్యులు
వర్గం:2015 ఢిల్లీ శాసనసభ్యులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు